turjo4nis/wikipedia-bn-dump-20250701 huggingface dataset:
অন্তরে অন্তরে

অন্তরে অন্তরে ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করছেন শিবলি সাদিক। কাহিনী লিখেছেন ফেরদৌস ও চিত্রনাট্য লিখেছেন শিবলি সাদিক। আশা প্রডাকশনস লিমিটেডের ব্যানারে চলচ্চিত্রটি প্রযোজনা করেছেন মেহবুব হোসেন। এতে মূল চরিত্রে অভিনয় করেছেন সালমান শাহ, মৌসুমী, আনোয়ারা, রাজিব প্রমুখ।

কাহিনী সংক্ষেপ 
রওশন চৌধুরীর ছেলে এক বিদেশী মেয়েকে বিয়ে করে বাড়ি আসলে তিনি তার ছেলেকে ত্যাজ্য করেন এবং তার স্ত্রী ফাতেমা চৌধুরীকে তারা যেন কোনভাবেই এই বাড়িতে না ঢুকতে পারে এমন ওয়াদা করান। ফাতেমা চৌধুরী মৃত্যুশয্যায় তার স্বামীর আদেশ মেনে নেন। রওশন চৌধুরীর মৃত্যুর পর জেলে সম্প্রদায়ের মধ্যে ঝামেলা দেখা দিলে রওশন চৌধুরী মীমাংসা করতে যান। এই সময় মানিক জেলের মেয়ে ঝিনুক তার মাথায় পাথর ছুড়ে মারে। ফাতেমা চৌধুরীর ঝিনুককে ভালো লাগে এবং তাকে তার পালিত নাতি হিসেবে মানিকের কাছ থেকে চেয়ে নেয়। ঝিনুক চৌধুরী বাড়িতে বড়ো হতে থেকে। ইতোমধ্যে বিদেশ ফেরত শান তার দাদীর সাথে দেখা করতে আসে। কিন্তু ফাতেমা চৌধুরী তার স্বামীকে দেওয়া ওয়াদা পালন করার জন্য তাকে বাড়িতে আশ্রয় দিতে অস্বীকৃতি জানায়। পরে শান অসুস্থ হয়ে পরলে তাকে বাড়িতে ডেকে নেয়। ঝিনুকের সেবা শুশ্রূষায় শান ভালো হয়ে উঠে। দাদী শানের বিয়ে তার আরেক নাতনী কান্তার সাথে ঠিক করে। কিন্তু শান ঝিনুককে ভালোবাসে। দাদী তা জানতে পারলে ঝিনুককে বাড়ি থেকে বের করে দেয়। এ নিয়েই কাহিনী আবর্তিত হয়।

শ্রেষ্ঠাংশে 
 সালমান শাহ - শান
 মৌসুমী - ঝিনুক
 আনোয়ারা - ফাতেমা রওশন চৌধুরী, শানের দাদী
 রাজিব - মানিক, ঝিনুকের বাবা
 নাসির খান - জাহেদ চৌধুরী
 শারমিন - ফাতেমা চৌধুরীর মেয়ে
 শশী - কান্তা চৌধুরী, জাহেদ চৌধুরীর মেয়ে
 শওকত আকবর - রওশন চৌধুরী, শানের দাদা
 ফকরুল হাসান বৈরাগী
 দিলদার
 কবির খাঁ - রজব
 জামিলুর রহমান শাখা - ফাতেমা চৌধুরীর ম্যানেজার
 সেতু ইসলাম
 আলী আমজাদ

সঙ্গীত 
অন্তরে অন্তরে ছায়াছবিটির সঙ্গীত পরিচালনা করেছেন আলম খান। গীত রচনা করেছেন মনিরুজ্জামান মনির। গানে কণ্ঠ দিয়েছেন রুনা লায়লা, এন্ড্রু কিশোর, খান আসিফ আগুন, রিজিয়া পারভিন ও খালিদ হাসান মিলু।

গানের তালিকা

পুরস্কার

তথ্যসূত্র

বহিঃসংযোগ 
 
 

১৯৯৪-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
১৯৯০-এর দশকের বাংলা ভাষার চলচ্চিত্র
দোলনা (চলচ্চিত্র)

দোলনা ১৯৯০ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন শিবলি সাদিক। এতে শ্রেষ্ঠাংশে অভিনয় করেছেন আলমগীর, রোজিনা, খলিলউল্লাহ খান, রোজী আফসারি, এটিএম শামসুজ্জামান প্রমুখ।

কাহিনী সংক্ষেপ 
শিল্পপতি ইসহাক আহমেদ ও ফ্লুরা দম্পতি আদুরে একমাত্র কন্যা দোলা বন্ধুদের সাথে নেপালে বেড়াতে যান । নেপালে গিয়ে পরিচয় হয় বাংলাদেশী যুবক গাইড সাগরের সাথে । পরিচয় থেকে ভালোবাসা, প্রেম ও বিয়ে খুব দ্রুতই ঘটে যায় বাবার অমতে। দেশে আসার পর ইসহাক আহমেদের ইচ্ছেয় সাগর দোলাকে নিয়ে ইসহাক আহমেদের বাড়িতে থাকতে রাজী হলেও নানা ঘটনায় অপমান অপদস্থ নয়া মেনে নিতে পারায় আত্মমর্যাদাশীল ও ব্যক্তিত্ববান যুবক সাগর দোলাকে নিয়ে নিজের বাড়িতে উঠেন। দোলাও নিম্নমধ্যবিত্ত পরিবারে নিজেকে খুব সহজে মানিয়ে নেন। তারপরেও কিছু কিছু ঘটনায় দুজনের দ্বন্দ্ব শুরু হয় , শিল্পপতি বাবার উপহার ও সহযোগিতাকে আদুরে কন্যা খারাপ চোখে না দেখলেও সাগর এতে অপমানিত বোধ করেন । এর মধ্যে দুজনের সংসারে এক শিশু কন্যা জন্ম নেয় যার নাম ‘দোলনা’, যাকে নিয়ে পরবর্তী গল্প আবর্তিত হয়।

শ্রেষ্ঠাংশে 
 আলমগীর - সাগর
 রোজিনা - দোলা
 খলিলউল্লাহ খান - ইসহাক আহমেদ
 রোজী আফসারি - ফ্লুরা
 এটিএম শামসুজ্জামান - বান্ধু
 দিলদার - গোলাম গিয়াস
 মায়া হাজারিকা - সাগরের মা
 আখতার হোসেন - আশরাফ
 বেবি জয়া - দোলনা

সঙ্গীত 
চলচ্চিত্রটির সঙ্গীত পরিচালন করেছেন আলম খান। গীত রচনা করেছেন মনিরুজ্জামান মনির এবং কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা।

পুরস্কার

তথ্যসূত্র

বহিঃসংযোগ
 

১৯৯০-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
১৯৯০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
আরিন ভাষা

আরিন একটি ইয়েনিসীয় ভাষা ছিল, যেটি রাশিয়ার ইয়েনিসেই নদীর অববাহিকায় ইয়েনিসিস্ক ও ক্রাসনোইয়ারস্ক অঞ্চলের অধিবাসীদের মধ্যে ব্যবহৃত হত। এটিকে দক্ষিণা ইয়েনিসীয় ভাষা হিসেবে অন্তর্ভুক্ত করা হয়, যার অন্যান্য সদস্য আসান ও কোৎ ভাষা।

আরিন ভাষাভাষীরা নিজেদেরকে আর বা আরা হিসেবে অভিহিত করতো বলে মনে করা হয়। অষ্টাদশ শতাব্দীর দিকে এ ভাষাটি বিলুপ্ত হয়ে যায়।

তথ্যসূত্র

বহিঃসংযোগ 
 Arin basic lexicon at the Global Lexicostatistical Database

এশিয়ার বিলুপ্ত ভাষা
পুম্পকল ভাষা

পুম্পকল ইয়েনিসীয় ভাষাগুলোর মধ্যে একটি ছিল। অষ্টাদশ শতাব্দীর দিকে এ ভাষাটি বিলুপ্ত হয়ে যায়।

তথ্যসূত্র

বহিঃসংযোগ 
 Pumpokol basic lexicon at the Global Lexicostatistical Database

এশিয়ার বিলুপ্ত ভাষা‎
মোংলা নদী

মোংলা নদী  বাংলাদেশের দক্ষিণ-পশ্চিমাঞ্চলের খুলনা ও  বাগেরহাট জেলার একটি নদী।  নদীটির দৈর্ঘ্য ১৫ কিলোমিটার, গড় প্রস্থ ২৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মোংলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭২।

প্রবাহ
মোংলা নদীটি বাগেরহাট জেলার পশ্চিম দিকের অনেকগুলো খাল বিশেষত কুমারখালি নদী, ফয়লা নদীর জলধারা রামপাল উপজেলার কাছে একত্রিত হয়ে মোংলা নাম ধারণ করেছে।অতপর নদীটি আরো দক্ষিণে অগ্রসর হয়ে বন্দরনগরী মোংলার পাশে পশুর নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

খুলনা জেলার নদী
বাগেরহাট জেলার নদী
রামপাল উপজেলা
দাকোপ উপজেলা
মুক্তেশ্বরী টেকা নদী

মুক্তেশ্বরী টেকা নদী  বাংলাদেশের দক্ষিণ-পশ্চিমাঞ্চলের যশোর জেলার একটি নদী।  নদীটির দৈর্ঘ্য ৪০ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুক্তেশ্বরী টেকা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৩।

প্রবাহ
মুক্তেশ্বরী টেকা নদীটি যশোর জেলার মণিরামপুর উপজেলার কাশিমনগর ইউনিয়ন এলাকার বাদিয়াতলা বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার যশোর সদর উপজেলা পেরিয়ে অভয়নগর উপজেলার পায়রা ইউনিয়ন পর্যন্ত প্রবাহিত হয়ে হরি নদীতে নিপতিত হয়েছে। নদীটির বেশ কিছু স্থান এখন পানিশূন্য অবস্থায় থাকে। উজানের তুলনায় ভাটির দিক অধিক প্রশস্ত এবং ভাটিতে পানিপ্রবাহের মাত্রাও উজানের তুলনায় অধিক। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

যশোর জেলার নদী
যশোর সদর উপজেলা
অভয়নগর উপজেলা
মণিরামপুর উপজেলা
বাংলাদেশের নদী
সারিকা প্রসাদ

সারিকা শিব প্রসাদ (; জন্ম: ৭ নভেম্বর, ১৯৫৯) ভারতের বিশাখাপত্তনমে জন্মগ্রহণকারী সিঙ্গাপুরের আন্তর্জাতিক ক্রিকেট আম্পায়ার। এ পর্যন্ত দশটি একদিনের আন্তর্জাতিক ও সাতাশটি টুয়েন্টি২০ আন্তর্জাতিকে খেলা পরিচালনা করেছেন তিনি। খেলাগুলো আইসিসি সহযোগী সদস্যভূক্ত দেশের মধ্যে হয়েছে। এছাড়াও, ২০০৯ সালের মহিলাদের ক্রিকেট বিশ্বকাপে তৃতীয় স্থান নির্ধারণী খেলাসহ পাঁচটি খেলায় আইসিসি কর্মকর্তার দায়িত্ব পালন করেন সারিকা প্রসাদ।

পরিসংখ্যান

তথ্যসূত্র

আরও দেখুন 
 আম্পায়ার
 এনামুল হক
 ২০১৬ এশিয়া কাপ বাছাইপর্ব
 আইসিসি’র সেরা আম্পায়ার তালিকা

বহিঃসংযোগ 

সিঙ্গাপুরী ক্রিকেট আম্পায়ার
১৯৫৯-এ জন্ম
জীবিত ব্যক্তি
সিঙ্গাপুরের ওডিআই ক্রিকেট আম্পায়ার
সিঙ্গাপুরের টি২০আই ক্রিকেট আম্পায়ার
বিশাখাপত্তনম থেকে আগত ক্রিকেটার
ভারতীয় ক্রিকেট আম্পায়ার
কয়া ইউনিয়ন

কয়া ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলা অন্তর্গত একটি ইউনিয়ন।

আয়তন 
কয়া ইউনিয়নের আয়তন ৪৬০৮ একর (১৯.৬১ বর্গ কিলোমিটার)। এই ইউনিয়নে মোট ৫৫০৯টি পরিবার আছে॥

অবস্থান 
কুমারখালী উপজেলা সদর থেকে ৮ কিলোমিটার পশ্চিমে গড়াই ও পদ্মা নদীর তীরে অবস্থিত।

কয়া ইউনিউনের পশ্চিমে কুষ্টিয়া সদরের হাটশ হরিপুর ইউনিয়নের কান্তিনগর বোয়ালদহ, উত্তরে পদ্মা নদী ও কুমারখালির ঘোষপুর, দক্ষিণে চাপড়া ইউনিয়ন এবং পূর্বে শিলাইদহ ইউনিয়ন ও নন্দলালপুর ইউনিয়ন অবস্থিত।

জনসংখ্যার উপাত্ত 
বাংলাদেশর ২০১১ সনের আদমশুমারি অনুসারে কয়া ইউনিয়নের জনসংখ্যা ৩৩,৫৫২ জন, এরমধ্যে পুরুষ-১৬,৭০৪জন এবং মহিলা- ১৬,৮৪৮জন।

নদীসমূহ 

কয়া ইউনিয়নে রয়েছে পদ্মা নদী।
গড়াই নদী

গ্রাম সমূহ 
 কয়া
 খলিশাদহ
 ছোট লক্ষীকোল
 বাড়াদি
 সুলতানপুর
 বেড়কালোয়া
 কালোয়া
 শ্রীকোল
 বানিয়াপাড়া
 চরবানিয়াপাড়া
 গট্টিয়া
 ঘোড়াই

তথ্যসূত্র

বহিঃসংযোগ 
 কয়া ইউনিয়নের সরকারি ওয়েবসাইট 

কুমারখালী উপজেলার ইউনিয়ন
কাকিনাড়া বন্দর

কাকিনাড়া বন্দর ভারতের পূর্ব উপকূলে অন্ধ্রপ্রদেশ রাজ্যের বিশাখাপত্তনাম বন্দর থেকে ১৬০ কিলোমিটার দক্ষিণে বঙ্গোপসাগরের তীরে অবস্থিত। কাকিনাডা আঙ্কোরাগ বন্দর,কাকিনাডা গভীর সমুদ্র বন্দর,কাকিনাডা মৎস বন্দর নিয়ে কাকিনাডা বন্দরটি গঠিত।কাকিনাডা আঙ্করাগ বন্দরটি কম গভীরতার বন্দর এবং বেশি গভীরতার বন্দরটি হল কাকিনাডা গভীর সমুদ্র বন্দর।

কাকিনাড়া গভীর সমুদ্র বন্দরের গভীরতা ১২ মিটার ।এই বন্দরটি ৫০,০০০ ডিডাব্লুটি জাহাজ নিয়ন্ত্রণ করতে পাড়ে। বর্তমানে বন্দরটির পণ্য পরিবহন ক্ষমতা ২০ মিলিয়ন টন।

ইতিহাস 
কাকিনাড়া গভীর জলের বন্দর ৬১০ মিটার দৈর্ঘ্যের জেটি বা ডক ইয়ার্ডের সঙ্গে নভেম্বর ২০১৭ সালে অন্ধ্রপ্রদেশ সরকার কর্তৃক উদ্ঠোদন করা হয়। ১৯৯৯ সালে বন্দরটি বেসরকারীকরণের মাধ্যে বন্দরটি পরিচালিত হয়েছিল। দশ বছর পর গভীর সমুদ্ররের পণ্য পরিবাহনের জন্য মাল্টি-প্রোডাক্ট হ্যান্ডলিং এবং স্ট্যান্ডবাই সুবিধার জন্য ডক ইয়ার্ডকে ২,৫০০ মিটার দৈর্ঘ্যে প্রসারিত করা হয়েছিল।

প্রবেশ পথ 
গভীর সমুদ্র থেকে বন্দরে জাহাজের প্রবেশ পথ ১০ কিমি দীর্ঘ। প্রবেশ পথটি ১৬০ মিটার চওড়া ও ১৪.৫ মিটার গভীর। প্রবেশ পথে ৬ টি চ্যানেল বয়া রয়েছে।

পোতাশ্রয় 
বন্দরের পোতাশ্রয়টি প্রধান জেটি, ওএসভি জেটি ও বহুমুখী বার্থ নিয়ে গঠিত। প্রথান জেটিতে ৬ টি বার্থ রয়েছে। প্রধান জেটি ২৫ মিটার চওড়া। ছয়টি বার্থ সহ প্রধান জেটির দৈর্ঘ্য হল ১,৫১০ মিটার। উচ্চ জোয়াড়ের সময়ে বন্দরের পোতাশ্রয়ের সর্বোচ্চ গভীরতা হল ১৪ মিটার।

পশ্চাৎভূমি 
পূর্ব গোদাবরী, পশ্চিম গোদাবরী, কৃষ্ণা, গুন্টুর এবং সমগ্র তেলেঙ্গানা রাজ্যের জেলাগুলির নিয়ে বন্দরটির পশ্চাৎভূমি গঠিত। এই অঞ্চলের প্রাথমিক কার্গো হল কৃষি পণ্য, খনিজ পদার্থ, কয়লা ও সার রয়েছে।

পন্য পরিবহন 
বন্দরটি ২০১০-২০১১ সলে ১০.৮১ মিলিয়ন টন পণ্য পরিবহন করে এবং ২০১২-২০১৩ সালে ১২ মিলিয়ন টনের বেশি পণ্য পরিবহন করে।

যোগাযোগ ব্যবস্থা 
বন্দরটির পাশেই রয়েছে ২১৬ নং জাতীয় সড়ক। ১৬ নং জাতীয় সড়ক (কলকাতা-চেন্নাই মহাসড়) ৬০ কিমি দূরে অবস্থিত।

কাকিনাড়া বন্দর রেলওয়ে স্টেশন চালু হয়। এই স্টেশন থেকে কলকাতা-চেন্নাই রেলপথ ২০ কিমি দূরে অবস্থিত।

পাইপলাইন 
বন্দরটি অন্ধ্রপ্রদেশের প্রাকৃতিক গ্যাস গ্রিডের সঙ্গে যুক্ত রয়েছে। রিলায়েন্সের ইস্ট ওয়েস্ট পাইপ লাইন বন্দরটিকে গুজরাটের সঙ্গে যুক্ত করেছে। এছাড়া ভোজ্য তেল, পেট্রোলিয়াম পণ্য, এফ আর এম, তরল অ্যামোনিয়া জন্য পাইপলাইন রয়েছে কাকিনাড়া বন্দরে।

আরও 
 ভারতের বন্দর

তথ্যসূ্ত্র

বহিঃসংযোগ 

ভারতের বন্দর
বিকল ভাষা

বিকল ভাষা হলো কেন্দ্রীয় ফিলিপাইনের ভাষার একটি শাখা, যার মাধ্যমে অধিকাংশ বিকল উপদ্বীপ  লুসোন দ্বীপ এবং  কাটানডানপস, বুরিসদ্বীপ আর মাসবাটে রাজ্যের লোকেরা কথা বলে। সেখানে বিকল ভাষা হল কালক্রমে জন্ম নেয়া ভিসায়ন ভাষা গুলোর অন্যতম আর যাদেরকে একত্রে বিসাকোল ভাষা বলা হয়।

অভ্যন্তরীণ শ্রেণীবিন্যাস

এথনোলগ
বিকল ভাষার শ্রণী বিভাগ ভৌগোলিক অবস্থা অনুযায়ী হল নিম্নরুপ:
উপকূলবর্তী বিকল (উত্তরাঞ্চল)
ইসারোগ আগটা ভাষা
মাউন্ট ইরায়া অগটা ভাষা
কেন্দ্রীয় বিকল ভাষা
কানামান (প্রমিত উপভাষা)
নাগা (কথ্যভাষা)
পারটিডো উপভাষা
টাবাকো-লেজাজপি-সোরসোগান (টলস) উপভাষা
ডায়েট উপভাষা
ভিরাক উপভাষা
দক্ষিণ কাটানডানেস বিকল ভাষা
দ্বীপ বিকল ( দক্ষিণ)
মাউন্ট ইরায়া অগটা ভাষা
আলবাই বিকল ভাষা
বুহিনোন ভাষা
লিবন ভাষা
পশ্চিম মিরায়া ভাষা
পূর্ব মিরায়া ভাষা
রিনকোনাডা বিকল ভাষা
উচ্চভূমি / সিনাবুকিড উপভাষা
আগাটা ভারিয়ান্ট
ইরিগা ভারিয়ান্ট (প্রমিত)
নিম্নপ্রদেশ / সিনারাও উপভাষা
বাও ভারিান্ট
বাটো ভারিান্ট
বুলা-পিলি-ভারিান্ট
নাবুয়া-বালাটান ভারিান্ট
দক্ষিণ কাটানডউসনেস বিকল (পানডান বিকল)

এমসিফারল্যন্ড (১৯৭৪)
ক্রিটিস এমসিফারল্যান্ডের দেওয়া তথ্যে বিকল ভাষার শ্রেণিবিভাগ নিম্নরুপ।

তথ্যসূত্র

নোট

সাধারণ তথ্যসূত্র
 লোবেল, জাসন উইলিয়াম; ট্রয়া, উইলমের জসেপ সিনিয়র এবং কারপিও, জসে মারিয়া জ. ২০০০. একটি সাটারামন টাটারোমন / বিকল ভাষার উপর পড়াশোনা। নাগানগরী, ফিলিপাইনস: লোবেল ও ট্রিরা পার্টনারশিপ, কো.: পবিত্র জপমালার ক্ষুদ্র আসর।

বহিঃসংযোগ

 
ফিলিপাইনের ভাষা
বিকোলানো
অসম্পূর্ণ
শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার বাংলাদেশের চিত্রনাট্যকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়।

বিজয়ী চলচ্চিত্র

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

আরও দেখুন
 বাংলাদেশ জাতীয় চলচ্চিত্র পুরস্কার শ্রেষ্ঠ পরিচালক
 বাংলাদেশ জাতীয় চলচ্চিত্র পুরস্কার শ্রেষ্ঠ কাহিনীকার
 বাংলাদেশ জাতীয় চলচ্চিত্র পুরস্কার শ্রেষ্ঠ সংলাপ রচয়িতা

তথ্যসূত্র

বহিঃসংযোগ

জাতীয় চলচ্চিত্র পুরস্কার (বাংলাদেশ)
সেরা চিত্রনাট্যকার বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
১৯৭৭-এ প্রবর্তিত পুরস্কার
বাংলাদেশী চলচ্চিত্র পুরস্কার
শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ সংলাপ রচয়িতার জন্য জাতীয় চলচ্চিত্র পুরস্কার বাংলাদেশের সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। ১৯৭৮ সালে প্রথমবার এই পুরস্কার লাভ করেন সুভাষ দত্ত। সর্বাধিক তিনবার এই পুরস্কার লাভ করেন আমজাদ হোসেন ও তানভীর মোকাম্মেল। কথাসাহিত্যিক সৈয়দ শামসুল হক ও হুমায়ূন আহমেদ এবং নাট্যকার সেলিম আল দীন দুই বার করে এই পুরস্কার লাভ করেন।

বিজয়ী চলচ্চিত্র

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

আরও দেখুন
 বাংলাদেশ জাতীয় চলচ্চিত্র পুরস্কার শ্রেষ্ঠ পরিচালক
 বাংলাদেশ জাতীয় চলচ্চিত্র পুরস্কার শ্রেষ্ঠ চিত্রনাট্যকার
 বাংলাদেশ জাতীয় চলচ্চিত্র পুরস্কার শ্রেষ্ঠ কাহিনীকার

তথ্যসূত্র

বহিঃসংযোগ

জাতীয় চলচ্চিত্র পুরস্কার (বাংলাদেশ)
সেরা সংলাপ রচয়িতা বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
বাংলাদেশী চলচ্চিত্র পুরস্কার
১৯৭৭-এ প্রবর্তিত পুরস্কার
শ্রেষ্ঠ কাহিনীকার বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ কাহিনীকারের জন্য জাতীয় চলচ্চিত্র পুরস্কার বাংলাদেশের চলচ্চিত্রের কাহিনীকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। প্রথমবার এই পুরস্কার লাভ করেন কথাসাহিত্যিক আলাউদ্দিন আল আজাদ। এরপর ১৯৭৮ থেকে ১৯৮৪ সালের চলচ্চিত্রের জন্য এই পুরস্কার প্রদান করা হয় নি। কথাসাহিত্যিক হুমায়ূন আহমেদ ও সেলিনা হোসেন এবং কাজী হায়াৎ ও তানভীর মোকাম্মেল দুই বার করে এই পুরস্কার লাভ করেন। কথাসাহিত্যিক সৈয়দ ওয়ালীউল্লাহ, জহির রায়হান, ও আখতারুজ্জামান ইলিয়াস মরণোত্তর এই পুরস্কার লাভ করেন।

বিজয়ী চলচ্চিত্র

১৯৭৭-১৯৮৯

১৯৯০-এর দশক

২০০০-এর দশক

২০১০-এর দশক

 ^ মরণোত্তর পুরস্কার বিজয়ী

আরও দেখুন
 বাংলাদেশ জাতীয় চলচ্চিত্র পুরস্কার শ্রেষ্ঠ পরিচালক
 বাংলাদেশ জাতীয় চলচ্চিত্র পুরস্কার শ্রেষ্ঠ চিত্রনাট্যকার
 বাংলাদেশ জাতীয় চলচ্চিত্র পুরস্কার শ্রেষ্ঠ সংলাপ রচয়িতা

তথ্যসূত্র

বহিঃসংযোগ

জাতীয় চলচ্চিত্র পুরস্কার (বাংলাদেশ)
সেরা কাহিনীকার বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
বাংলাদেশী চলচ্চিত্র পুরস্কার
১৯৭৭-এ প্রবর্তিত পুরস্কার
সিজদা সাহু

সিজদা সাহু (আরবী: السجدة السهو; আস-সাজদাতুস সাহ্ও) দিতে হয় যখন কয়েকটি বিশেষ কারণে নামায ত্রুটিযুক্ত হয়ে পড়ে। ত্রুটিযুক্ত হয়ে পড়লে ছালাতের শেষ বৈঠকে ডান পাশে সালাম ফেরানোর পর বাম পাশে সালাম না ফিরিয়ে দুইবার সিজদা করে তারপর আবার আত-তাহিয়াত এবং ছালাওয়াত পড়ে ডানে-বামে সালাম ফিরিয়ে ছালাত শেষ করতে হয়। এই অতিরিক্ত সিজদাহই হলো আস-সাজদাতুস সাহু।

রাসূলুল্লাহ সাল্লাল্লাহু আলাইহি ওয়াসাল্লাম যোহরের নামাজ পাঁচ রাকআত আদায় করলেন। তাঁকে জিজ্ঞাসা করা হল, সালাত কি বৃদ্ধি করা হয়েছে? তিনি বললেন, এ প্রশ্ন কেন? (প্রশ্নকারী) বললেন, আপনি তো পাঁচ রাকা’আত সালাত আদায় করেছেন। অতএব তিনি সালাম ফিরানোর পর দু’টি সিজ্‌দা করলেন।

নামাজ ত্রুটিযুক্ত হওয়ার কারণ
নামাজের মধ্যে যতগুলি ওয়াজিব বিষয় রয়েছে তার মধ্যে একটি অথবা একাধিকটি যদি ভুলবশতঃ ছেড়ে যায় তখন সিজদা সাহু ওয়াজিব হবে। সিজদা সাহু দিলে এতে নামাজ শুদ্ধ হয়ে যাবে। যদি সিজদা সাহু না করা হয় তবে নতুন করে নামাজ পড়তে হবে।

কোন কারণে সিজদা সাহু দিতে হয়?

নামাজের মধ্যে কোন ফরজ বা ওয়াজিব আদায়ে বিলম্ব হলে।
কোন ফরজ দুইবার আদায় হলে।
কোন ওয়াজিব বাদ পড়লে।
কোন ওয়াজিব পরিবর্তন করলে। (দুররে মোখতার)

আরও দেখুন
নামাজ
সিজদা
মসজিদ
ইসলাম

তথ্যসূত্র

আরবি শব্দ ও বাক্যাংশ
নামাজ
নামাজের পরিভাষা
টাঙ্গাইল টেক্সটাইল ইঞ্জিনিয়ারিং কলেজ

টাঙ্গাইল টেক্সটাইল ইঞ্জিনিয়ারিং কলেজ টাঙ্গাইলের কালিহাতী উপজেলায় অবস্থিত একটি সরকারি টেক্সটাইল ইঞ্জিনিয়ারিং কলেজ। (সংক্ষেপে:টিটেক) কলেজটিতে ডিপ্লোমা টেক্সটাইল ইন্জিনিয়ারিং পাশকৃত শিক্ষার্থীদের স্নাতক পর্যায়ে পাঠদান করা হয়।

ইতিহাস 
কলেজটির একাডেমিক কার্যক্রম বাংলাদেশ টেক্সটাইল বিশ্ববিদ্যালয় দ্বারা পরিচালিত হয় এবং প্রশাসনিকভাবে কলেজটি সরাসরি বাংলাদেশের বস্ত্র ও পাট মন্ত্রণালয় দ্বারা নিয়ন্ত্রিত। কলেজটি ২০০৭ সালে প্রতিষ্ঠিত হয়।

প্রতিষ্ঠান প্রাঙ্গন

অবকাঠামো 
‘চরকা’ শিরোনামে ২০১৪ সালে একটি ভাস্কর্য কলেজের প্রধান ফটকের প্রবেশদ্বারে স্থাপন করা হয়। ভাস্কর্য-শিল্পী সৈয়দ সাইফুল কবীরের নিপুণ দক্ষতায় এখানে উঠে এসেছে বাংলার হাজার বছরের ঐতিহ্য তাঁতশিল্পে ব্যবহূত ‘চরকা’। বঙ্গবন্ধু টেক্সটাইল ইঞ্জিনিয়ারিং কলেজের ১১ একর জমির উপরে পুরো কমপ্লেক্সটির পরিকল্পক স্থপতি শিরাজী তারিকুল ইসলাম যিনি স্থাপত্য অধিদপ্তর, গৃহায়ন ও গনপূর্ত মন্ত্রণালয়ে কর্মরত আছেন ২০০৫ সাল থেকে!প্রকল্পটির স্থাপত্য নকশা প্রনয়নে তিনি অক্লান্ত পরিশ্রম করেন যেকারণে ২০১০ সালে নকশার কাজ শুরু করে মাত্র ৪ বছরের মধ্যেই প্রকল্পটির নির্মাণ সম্পন্ন হয় ২০১৪ সালের মধ্যেই।

শিক্ষা কার্যক্রম

শিক্ষাপদ্ধতি 
ভর্তি বিবরণ:

প্রার্থীদের জন্মসূত্রে বাংলাদেশি নাগরিক হতে হবে। এসএসসি বা সমমানের পরীক্ষায় ৫০% নম্বর বা জিপিএ ৩.০ (৪র্থ বিষয়সহ) প্রাপ্ত হবে। প্রার্থীদের কারিগরি শিক্ষা বোর্ডের অধীনে ডিপ্লোমা ইন টেক্সটাইল ইঞ্জিনিয়ারিং/ ডিপ্লোমা ইন  জুট ইঞ্জিনিয়ারিং/ ডিপ্লোমা ইন গার্মেন্টস ডিজাইন ও প্যাটার্ন, 55% নম্বর বা সিজিপিএ ২.৭৫ থাকতে হবে। মোট ১২০টি আসন। ৫টি আসন মুক্তিযোদ্ধা জন্য সংরক্ষিত করা হয়, ১টি আসন উপজাতীয় সম্প্রদায়ের জন্য সংরক্ষিত করা হয়, ১টি আসন ক্ষুদ্র সম্প্রদায়ের জন্য সংরক্ষিত হয়।

আরো দেখুন 
 টেক্সটাইল ইঞ্জিনিয়ারিং কলেজ, চট্টগ্রাম
 পাবনা টেক্সটাইল ইঞ্জিনিয়ারিং কলেজ
 টেক্সটাইল ইঞ্জিনিয়ারিং কলেজ, নোয়াখালী
 ঝিনাইদহ টেক্সটাইল ইঞ্জিনিয়ারিং কলেজ, ঝিনাইদহ

 বাংলাদেশের টেক্সটাইল প্রকৌশল কলেজ তালিকা

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

বাংলাদেশে টেক্সটাইল শিক্ষা
ঢাকা বিশ্ববিদ্যালয়ের অধিভুক্ত কলেজ
২০০৭-এ প্রতিষ্ঠিত শিক্ষাপ্রতিষ্ঠান
টাঙ্গাইল জেলার মহাবিদ্যালয়
বাংলাদেশের বিশেষায়িত বিশ্ববিদ্যালয় ও মহাবিদ্যালয়
বাংলাদেশের প্রকৌশল বিশ্ববিদ্যালয় ও মহাবিদ্যালয়
বাংলাদেশ টেক্সটাইল বিশ্ববিদ্যালয়ের অধিভুক্ত শিক্ষাপ্রতিষ্ঠান
ওয়ারিস শাহ

ওয়ারিস শাহ ( (গুরুবাদী),  (গুরুবাদী); ১৭২২-১৭৯৮) একজন সুফিবাদী কবি যিনি চিশতিয়া তরিকার অনুসারী ছিলেন। তিনি ভারেতর পাঞ্জাবের অধিবাসী ছিলেন। পাঞ্জাবী সাহিত্যে বিশেষ অবদানের জন্য তিনি বিশেষভাবে পরিচিত।

প্রাথমিক জীবন 
ওয়ারিস শাহ পাঞ্জাবের জানদিয়ালা শের খান (বর্তমানে পাকিস্তানে) নামক এলাকায় একটি বিশিষ্ট মুসলিম সৈয়দ পরিবারে জন্মগ্রহণ করেন এবং তিনি সৈয়দ মোহাম্মদ আল-মাক্কির শিষ্য ছিলেন। তার পিতার নাম ছিল গুলশের শাহ। যুবক অবস্থায় তার পিতা মাতা মারা যান।

শিল্পকর্ম 
ওয়ারিস শাহ প্রধানত হীর রাঞ্জা নামক কবিতার লেখক হিসেবে পরিচিত যার পঙ্কতিগুলো পাঞ্জাবী সাহিত্যের গুপ্তধন হিসেবে বিবেচিত হয়ে থাকে।
অষ্টাদশ শতাব্দির রাজনৈতিক প্রেক্ষাপট এবং পাঞ্জাবে অতিবাহিত তার জীবনের প্রতিটি ক্ষণের বাস্তুবিক চিত্রায়ন অনন্য হয়ে রয়েছে এবং সমগ্র কবিতাটি পাঞ্জাবী জীবনের রঙ্গীন ও মনোমুগন্ধকর চিত্রের সমাহার।

কতিপয় রচনা 
ওয়ারিস শাহ রচিত অনেক পঙ্‌ক্তি রয়েছে যা পাঞ্জাবে ব্যাপকভাবে  সমাদৃত ও ব্যবহৃত হয়। উদাহরণস্বরুপ:

 না আদাতান জান্দিয়ান নে, ভাবেইন কাটিয়ে পুরিয়ান পুরিয়ান জি  ( একজন মানুষ কখনই তার অভ্যাস পরিত্যাগ করতে পারে না, এমনকি যদিও তাকে কুপিয়ে কুপিয়ে টুকরোও করা হোক না কেন।)

গণমাধ্যমে চরিত্রায়ণ 
ওয়ারিস শাহ’র জীবনী নিয়ে পাঞ্জাবী ভাষায় একটি চলচ্চিত্র নির্মিত হয়। ১৯৬৪ সালে ওয়ারিস শাহ নামে একটি পাকিন্তানি চলচ্চিত্র নির্মিত হয় সেখানে ওয়ারিস শাহ নাম ভূমিকায় অভিনয় করেন ইনায়াত হোসাইন ভাট্টি। ভারতেও ২০০৬ সালে ওয়ারিস শাহ এর জীবনী নিয়ে ওয়ারিস শাহ: ইশ্ক দা ওয়ারিস নামে আরেকটি ছবি নির্মিত হয় যার কেন্দ্রীয় চরিত্রে অভিনয় করেন গুরদাস মান।

তথসূত্র

আরো দেখুন 
 পাঞ্জাবী ভাষার কবিদের তালিকা

বহিঃসংযোগ 

 Heer Complete  উত্তর আমেরিকার পাঞ্জাব একাডেমীর ওয়েবসাইট
 

সুফিবাদ
পাকিস্তানি সুফি
সুফি কবি
১৭২২-এ জন্ম
১৭৯৮-এ মৃত্যু
মরমী কবি
পাঞ্জাবি ব্যক্তি
পাকিস্তানে সুফিবাদ
পাকিস্তানের সুফি মাজার
সুখলতা রাও

সুখলতা রাও  (২৩ অক্টোবর,১৮৮৬- ৯ জুলাই,১৯৬৯) একজন বাঙালি সাহিত্যিক ও সমাজসেবী যিনি ১৮৮৬ সালের ২৩ শে অক্টোবর, কলকাতায় বিখ্যাত শিশুসাহিত্যিক উপেন্দ্রকিশোর রায়চৌধুরীর ঘরে জন্মগ্রহণ করেন। সুখলতা রাও কলকাতার ব্রাহ্ম বালিকা বিদ্যালয় এবং বেথুন কলেজে পড়াশোনা করেন। ১৯০৩ সালে বেথুন কলেজ থেকে ব্যচেলর ডিগ্রি লাভ করেন। ১৯০৭ সালে তিনি উড়িষ্যার জয়ন্ত রাওকে বিবাহ করেন ও স্বামীর সাথে কটক চলে যান। কটক যাওয়ার পর তিনি সেখানে ‘শিশু ও মাতৃমঙ্গল কেন্দ্র’, ‘উড়িষ্যা নারী সেবা সংঘ’ প্রভৃতি সামাজিক প্রতিষ্ঠান গড়ে তোলেন।

সাহিত্যকর্ম 
তিনি বাংলা ও ইংরেজিতে আলোক নামে একটি পত্রিকা সম্পাদনা করেন।

তার উল্লেখযোগ্য কয়েকটি গ্রন্থ হলো: 
 লালিভুলির দেশে 
 নিজে পড়, নিজে শেখ, 
 গল্প আর গল্প (১৯১২) 
 খোকা এলো বেড়িয়ে (১৯১৬) 
 নতুন পড়া (১৯২২) 
 সোনার ময়ূর, নতুন ছড়া (১৯৫২) 
 বিদেশী ছড়া (১৯৬২)
 নানান দেশের রূপকথা 
 পথের আলো 
 ঈশপের গল্প
 হিতোপদেশের গল্প

পুরস্কার 
১৯৫৬ সালে ভারত সরকার তার "পোড়া" বইয়ের জন্য তাঁকে কায়সার-ই-হিন্দ পুরস্কার প্রদান করে।

তথ্যসূত্র 

১৮৮৬-এ জন্ম
বেথুন কলেজের প্রাক্তন শিক্ষার্থী
১৯৬৯-এ মৃত্যু
কলকাতা বিশ্ববিদ্যালয়ের প্রাক্তন শিক্ষার্থী
বাঙালি লেখক
২০শ শতাব্দীর নারী শিল্পী
ভারতীয় লেখক
ভারতীয় নারী শিল্পী
ভারতীয় শিল্পী
ভারতীয় শিশুসাহিত্যিক
২০শ শতাব্দীর ভারতীয় নারী শিল্পী
২০শ শতাব্দীর ভারতীয় লেখিকা
ভারতীয় সমাজকর্মী
কলকাতার লেখক
ভারতীয় চিত্রালংকরণশিল্পী
পশ্চিমবঙ্গের নারী শিল্পী
আদিনিবাস পূর্ববঙ্গে
কিশোরগঞ্জ জেলার ব্যক্তি
যতীন্দার সিং

যতীন্দার সিং (জন্ম: ৫ মার্চ, ১৯৮৯) ভারতের লুধিয়ানায় জন্মগ্রহণকারী ওমানের বিশিষ্ট আন্তর্জাতিক ক্রিকেট তারকা। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি শীর্ষসারির ব্যাটসম্যানের দায়িত্ব পালন করে থাকেন। পাশাপাশি মাঝে-মধ্যে উইকেট-রক্ষণেও অংশ নিয়ে থাকেন। ২০১১ সালের বিশ্ব ক্রিকেট লীগ তৃতীয় বিভাগ প্রতিযোগিতার মাধ্যমে তার অভিষেক ঘটে।

প্রারম্ভিক জীবন 
পাঞ্জাবী পরিবারের সন্তান যতীন্দার ওমানে শৈশবকাল অতিবাহিত করেন। ২০০৭ সালে এসিসি অনূর্ধ্ব-১৯ এলিট কাপের পাঁচ খেলায় অংশ নিয়েছেন। ঐ প্রতিযোগিতায় ওমান দলের উইকেট-কিপার ছিলেন তিনি। পাঁচ ডিসমিসালের সবগুলোই স্ট্যাম্পিং ছিল। তন্মধ্যে, তিনটিই করেছিলেন হংকংয়ের বিপক্ষে। বড়দের দলে জানুয়ারি, ২০১১ সালে ২০ বছর বয়সে তৃতীয় বিভাগের প্রতিযোগিতায় ইতালির বিপক্ষে দুই খেলায় অংশ নেন। গ্রুপ-পর্বে শূন্য রানে আউট হন ও তৃতীয় স্থান নির্ধারণ খেলায় ব্যাটিংয়ের সুযোগ না পেলেও তার দল জয়লাভ করেছিল।

আন্তর্জাতিক ক্রিকেট 
সংযুক্ত আরব আমিরাতে অনুষ্ঠিত ২০১৫ সালের এসিসি টুয়েন্টি২০ কাপে ওমান দল শিরোপা জয় করে ও বিশ্ব টুয়েন্টি২০ বাছাইপর্বে খেলার সুযোগ লাভ করে। ঐ প্রতিযোগিতায় তিনি 'সেরা ব্যাটসম্যান' হিসেবে মনোনীত হন।

২০১৫ সালের বিশ্ব টুয়েন্টি২০ বাছাইপর্বে পঞ্চম স্থান নির্ধারণী খেলায় আফগানিস্তানের বিপক্ষে অংশগ্রহণের মাধ্যমে টুয়েন্টি২০ আন্তর্জাতিকে অভিষেক ঘটে তার।

তথ্যসূত্র

আরও দেখুন 
 সুলতান আহমেদ
 ওমান জাতীয় ক্রিকেট দল
 ২০১৬ এশিয়া কাপ বাছাইপর্ব

বহিঃসংযোগ 
 
 

১৯৮৯-এ জন্ম
জীবিত ব্যক্তি
ওমানি ক্রিকেটার
ওমানের একদিনের আন্তর্জাতিক ক্রিকেটার
ওমানের টুয়েন্টি২০ আন্তর্জাতিক ক্রিকেটার
লুধিয়ানা থেকে আগত ক্রিকেটার
উইকেট-রক্ষক
পিঁয়েরে ক্লাকিন

ডঃ পিঁয়েরে ক্লাকিন (English: Pierre Claquin  জন্মঃ ১৯৪৭) একজন ফরাসী জনস্বাস্থ্য ও মহামারি প্রতিরোধ বিশেষজ্ঞ এবং শিক্ষক, যিনি প্রাথমিক স্বাস্থ্য সেবা, টিকাদান এবং মাতৃ ও শিশু স্বাস্থ্য কর্মসূচীতে অসামান্য অবদান রেখে যাচ্ছেন। তিনি বাংলাদেশ ও বিশ্বের প্রায় চল্লিশটি দেশে বিভিন্ন আন্তর্জাতিক সংস্থার অধীনে চিকিৎসা বিদ্যা ও স্বাস্থ্য সেবার সাথে জড়িত  ছিলেন। তিনি ভারত ও বাংলাদেশে এইডস্‌ রোগের বিস্তার রোধে কাজ করেছেন। এছাড়া পিঁয়েরে ক্লাকিন একজন চিত্রগ্রাহক যিনি বিশ্বের বিভিন্ন প্রান্তে দায়িত্ব পালণ কালে নানাবিধ সমস্যা বা জীবন ধারা নিয়ে আলোক চিত্র ধারণ করে চিত্র প্রদর্শনীতে তুলে ধরেন। তার এসব ধারণ করা ছবি নিয়ে তিনি একটি বই রচনা করেন।

শিক্ষা ও প্রাথমিক জীবন

কর্ম জীবন

তথ্যসূত্র

বহিঃসংযোগ

 Pierre Claquin;  Public health doctor, medical epidemiologist, health systems specialist

১৯৪৭-এ জন্ম
চিকিৎসক
লুমেন

লুমেন হল আলোক ফ্লাক্স এর এস.আই একক যা দ্বারা কোন উৎস থেকে নির্গত দৃশ্যমান আলোর মোট পরিমাণ পরিমাপ করা হয়।

গাণিতিক সংজ্ঞা 
লুমেনকে ক্যান্ডেলার সাথে সম্পর্কিত করে এভাবে সংজ্ঞায়িত করা হয়ঃ 
১ লুমেন = ১ ক্যান্ডেলা  * ১ স্টেরাডিয়ান ।
অর্থাৎ ১ ক্যান্ডেলা দীপন ক্ষমতার কোন আলোক ফ্লাক্স  ১ স্টেরাডিয়ান কোণ উৎপন্ন করলে তাকে বলা হয় ১ লুমেন।

তথ্যসূত্র 

পদার্থবিজ্ঞান
অসম্পূর্ণ
এসআই লব্ধ একক
ক্রু ভাষাসমূহ

ক্রু ভাষাসমূহ নাইজার-কঙ্গো ভাষাগোষ্ঠীর অন্তর্গত ও লাইবেরিয়ার দক্ষিণপূর্ব অঞ্চলে ও আইভরি কোস্টের পূর্বাঞ্চলের অধিবাসীদের মধ্যে বহুল ব্যবহৃত হয়। ক্রু শব্দের উৎপত্তি অজানা। ভেস্টারমান (১৯৫২) এর গবেষণা অনুসারে, ইউরোপীয়রা উপজাতিগোষ্টীর কাছাকাছি ভাষাসমূহ গননা্র ক্ষেত্রে এটি ব্যবহার করা হত। মার্চিজ (১৯৮৯) মনে করেন,  ইউরোপীয় নাবিকেরা এ অঞ্চলের বহু লোককে জাহাজের ক্রু হিসেবে নিয়োগ করে। এথেকেও তাদের ভাষার নামকরণ হতে পারে।

বর্তমান অবস্থা

উপভাষা ও সহভাষাগোষ্ঠী

তথ্যসূত্র 

 Westerman, Diedrich Hermann (1952) Languages of West Africa (Part II). London/New York/Toronto: Oxford University Press.

বহিঃসংযোগ 
 PanAfrican L10n page on Kru/Bassa

আফ্রিকার ভাষা
ভাষা পরিবার
কুষ্টিয়া কোর্ট রেলওয়ে স্টেশন

কুষ্টিয়া কোর্ট রেলওয়ে স্টেশন হচ্ছে বাংলাদেশের কুষ্টিয়া শহরে অবস্থিত একটি কোর্ট রেলওয়ে স্টেশন।

পরিষেবা 

পোড়াদহ রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:

 মধুমতি এক্সপ্রেস
 সুন্দরবন এক্সপ্রেস
 টুঙ্গীপাড়া এক্সপ্রেস
 বেনাপোল এক্সপ্রেস
 নকশীকাঁথা এক্সপ্রেস
 পোড়াদহ শাটল

আন্তঃনগর ট্রেনের সময়সূচি

তথ্যসূত্র

বহিঃসংযোগ 

কুষ্টিয়ার রেলওয়ে স্টেশন